





   Anexa 1 la Hot.40/2020

                               STUDIU  DE OPORTUNITATE
privind modalitatea de gestiune a serviciului public de salubrizare pentru activitatea de dezinsecție, dezinfecție și deratizare,

                          în Orașul Borsec, județul  Harghita
I. Descrierea Serviciul public de salubrizare pentru activitatea de dezinsecție, dezinfecție și deratizare a localității, în conformitate cu prevederile legislației specifice.
Serviciul public de dezinsecție, dezinfecție și deratizare este parte componentă a serviciilor de utilități publice. Acesta se organizează pentru satisfacerea nevoilor populației, ale instituțiilor publice și ale agenților economici de pe raza orașului Borsec.

Utilizatorii/beneficiarii serviciilor de dezinsecție, dezinfecție și deratizare sunt:
        Casnici: persoane fizice și asociații de locatari sau proprietari, locuitori ai orașului;
        Agenți economici care-și desfășoară activitatea pe teritoriul orașului Borsec;
        Instituții publice cu sedii sau filiale în orașul Borsec.

Gestiunea serviciilor publice de dezinsecție, dezinfecție și deratizare poate fi realizată prin următoarele modalități:
        gestiune directă;
        gestiune delegată.

Alegerea modalității de gestiune pentru activitatea de dezinsecție, dezinfecție și deratizare se face prin hotărâri ale autorităților deliberative ale unităților administrativ-teritoriale.

Atribuirea activității de dezinsecție, dezinfecție și  deratizare  se  efectuează distinct de celelalte acivități specifice serviciului de salubrizare.

Organizarea, reglementarea, conducerea, coordonarea, monitorizarea și controlul funcționării serviciilor de dezinsecție, dezinfecție și deratizare intră în atribuțiile administrației publice locale.
Obiectivele principale și specifice serviciului de dezinsecție, dezinfecție și deratizare sunt:
a) protecția sănătății oamenilor și a mediului prin combaterea și stingerea focarelor de artropode
și rozătoare vectori de maladii transmisibile și/sau generatoare de disconfort.
b) protecția sănătății populației prin urmărirea calității serviciului prestat de operatori;
c) îmbunătățirea condițiilor de viață ale cetățenilor prin combaterea eficientă a vectorilor generatori de disconfort și cu risc epidemiogen;
d) responsabilitatea față de cetățenii orașului Borsec, privind adoptarea unor tarife echitabile și accesibile tuturor consumatorilor;
e) protecția cetățenilor și animalelor de insecte și rozătoare care sunt vectori potențial transmițători de boli grave (rabie, salmoneloze, hepatită virală, meningoencefalită epidemică, viroze, TBC etc.);
f)   promovarea calității și eficienței activității de dezinsecție, dezinfecție și deratizare;
g)  dezvoltarea durabilă a serviciilor de dezinsecție, dezinfecție și deratizare.
I. Descrierea locațiilor pentru care se face delegarea de gestiune
1)  Dezinsecția se efectuează în:
a)  clădiri ale unităților sanitare de pe raza unității administrativ-teritoriale;
b)  clădiri ale instituțiilor publice, altele decât unitățile sanitare;
c)  spațiile comune închise din clădirile de tip condominiu (casa scării, subsol și alte asemenea) ale

persoanelor fizice și juridice, inclusiv asociații de proprietari/locatari;
d)  spațiile deschise din domeniul public și privat al unității administrativ-teritoriale: terenuri ale instituțiilor publice din subordine, parcuri, spații verzi, cimitire, maluri de lac, piețe, târguri, oboare, bâlciuri și alte asemenea;
e)  spațiile  deschise  din  proprietatea  privată  a  persoanelor  fizice  și  juridice:   terenuri  ale operatorilor economici, terenuri ale persoanelor fizice și asociațiilor de proprietari/locatari, terenuri ale instituțiilor publice, altele decât cele prevăzute la lit. d);
f)   căminele și canalele aferente rețelelor edilitare: alimentare cu apă, canalizare,  telefonie, rețele subterane de fibră optică și alte asemenea;
g)  clădiri  ale  operatorilor  economici,  clădiri  ale  persoanelor  fizice,  inclusiv  apartamente  din imobile de tip condominiu;
h)  subsoluri umede sau inundate;
i)   depozite de deșeuri 
j)   alte  obiective  identificate  ca  reprezentând  focare  de  infestare  și  care  pot  pune  în pericol sănătatea oamenilor și a animalelor.
2)  Dezinfecția se efectuează în:
a)  depozitele de deșeuri 
b) încăperile din cadrul condominiilor prevăzute cu tobogan, destinate colectării deșeurilor municipale;
c)  spațiile special amenajate pentru colectarea deșeurilor menajere;
d)  clădiri ale instituțiilor publice, ale operatorilor economici și ale persoanelor fizice;
e)   locurile în care există focare declarate care pun în pericol sănătatea oamenilor și a animalelor.
3) Deratizarea se efectuează la obiectivele în care:

a)  este prevazută operațiunea de dezinsecție;
b)  este prevazută operațiunea de dezinfecție,

    c) sunt identificate focare de infestare sau condiții de dezvoltare a rozătoarelor în spațiile interioare sau  exterioare  ale  persoanelor  fizice  ori  juridice,  care  pun  în  pericol  sănătatea  oamenilor  şi  a animalelor, inclusiv în zonele demolate și/sau nelocuite.
III. Prezentarea situației actuale și gradul de satisfacție al cetățenilor
Până în prezent operațiile de dezinsecție, dezinfecție și deratizare nu s-au realizat la intervalele stabilite prin Ordinul nr.82/2015 privind aprobarea Regulamentului cadru de salubrizare a localităților și prin Ordinul Ministerului Sănătății nr. 119/2014 privind aprobarea Normelor de igienă și sănătate publică privind mediul de viață al populației, cu modificările și completările ulterioare.
Suprafața  operată  pe  domeniul  public  al  orașului  Borsec, în fiecare an pe bază de contract de prestări servicii cu societate specializată în domeniu. 

Activitatea de combatere a rozătoarelor, insectelor nu atinge eficacitatea dorită faptului că: 
a) operațiile  de  dezinsecție,  deratizare  nu  s-au  realizat  la  intervalele  stabilite  prin  Ordinul nr.82/2015 privind aprobarea Regulamentului cadru de salubrizare a localităților și prin Ordinul nr. 119 din 4 februarie 2014 pentru aprobarea Normelor de igienă şi sănătate publică privind mediul de viață al populației, cu modificările și completările ulterioare;
b) neefectuarea operațiunilor de dezinsecție, deratizare la nivel general pe toată raza orașului Borsec, în special la toate asociațiile de proprietari, pe malurile râurilor, alte zone.
IV. Modalități de organizare a serviciilor publice de dezinsecție, dezinfecție și deratizare în orașul Borsec
Gestiunea serviciilor publice de dezinsecție, dezinfecție și deratizare poate fi realizată în două modalități - 
1. gestiune directă

         2.     gestiune delegată, alegerea formei de gestiune se face prin hotărâre a consiliului local.
1. Gestiunea directă
                 În cazul gestiunii directe, autoritățile administrației publice locale își asumă nemijlocit toate sarcinile și responsabilitățile privind organizarea, conducerea, administrarea și gestionarea serviciilor publice de dezinsecție, deratizare și dezinfecție.

Gestiunea directă se realizează prin intermediul onor operatori de drept public înființați la nivelul unităților administrativ-teritoriale, în baza hotărârilor de dare în administrare adoptate de autoritățile deliberative ale acestora.
2 Gestiunea delegată
În  vederea  administrării  și  exploatării  sistemelor  publice  ale  serviciilor  de  dezinsecție, dezinfecție și deratizare din orașul Borsec, se poate alege gestiunea delegată, prin care autoritățile administrației publice locale pot apela la unul sau mai mulți operatori de servicii publice, cărora le încredințează, în baza unui contract de delegare a gestiunii sau de concesiune, gestiunea propriu-zisă a serviciilor de dezinsecție, dezinfecție și deratizare precum și administrarea și exploatarea sistemelor publice  necesare  în vederea realizării acestora.

În procesul delegării, Consiliul local al orașului Borsec, păstrează prerogativele privind adoptarea politicilor și strategiilor de dezvoltare a serviciilor publice de dezinsecție, dezinfecție și deratizare precum și dreptul de a urmări, controla și supraveghea modul de respectare și  de  îndeplinire a obligațiilor contractuale asumate de operatori, calitatea serviciilor prestate, modul de administrare, exploatare și conservare a sistemelor publice încredințate prin contractul de delegare.

Conform reglementărilor legale în vigoare, delegarea gestiunii sau concesionarea serviciilor publice de dezinsecție, dezinfecție și deratizare se   face   către   operatori   licențiați de Autoritatea Națională de Reglementare pentru Serviciile Comunitare.
         Procedura privind delegarea gestiunii sau concesionarea serviciilor publice de dezinsecție, dezinfecție și deratizare în conformitate cu Legea nr.100/2016 privind concesiunile de lucrări şi concesiunile de servicii, cu modificările și completările ulterioare, precum și Legea serviciilor comunitare de utilități publice nr. 51/2006, cu modificările și completările ulterioare.

                 Activitățile  specifice  de  utilitate  și  interes  public  se  organizează  și  se  desfășoară  pe  baza caietului de sarcini și a regulamentului de serviciu prin care se stabilesc nivelele de calitate, indicatorii de performanță, condițiile tehnice, raporturile operator-utilizator, precum și modul de tarifare, facturare și încasare a contravalorii serviciilor prestate, elaborate și aprobate de către consiliul local.
Prin realizarea delegării de gestiune se vor putea obține următoarele avantaje:
a) tarife mai mici decât cele actuale pentru unitatea de suprafață de dezinsecție, dezinfecție și deratizare și un raport preț-calitate optim;
b) creșterea  calității  serviciilor  de  dezinsecție,  dezinfecție  și  deratizare,  datorită  selecționării concesionarului pe baza unor criterii care vor evalua organizarea, indicatorii de performanță, dotările tehnice;
c) societățile  care  execută  aceste  lucrări  sunt  autorizate,  au  licența  ANRSC  și  răspund  de eventualele pagube rezultate în urma operațiilor de deratizare, dezinsecție, dezinfecție;
d) toate produsele folosite pentru efectuarea operațiunilor de dezinsecție, dezinfecție și deratizare vor fi avizate de către Comisia Națională pentru Produse Biocide;
e) lucrările  se  vor  executa  astfel  încât  să  nu  provoace  daune  de  orice  natură  proprietății utilizatorului obiectivului respectiv;
f)  în cazul în care, ca urmare a unui tratament efectuat, se aduce o daună imediată, vizibilă, proprietății beneficiarului, acest fapt va fi menționat pe bonul de lucru și va fi comunicat în mod expres operatorului;
g) la concesionarea acestor servicii participă numai societățile autorizate care au licență ANRSC, iar operatorii sunt atestați conform normativelor în vigoare și care respectă normele  legale  referitoare la regimul pesticidelor, la dezinsecție, dezinfecție și deratizare;
h) este încurajată astfel angajarea de personal calificat și necalificat pe plan local, ceea ce va duce la scăderea numărului de șomeri și, implicit, la o creștere a puterii de cumpărare în oraș:
i)  feed-back eficient în ce privește relația beneficiar - prestator;
j)  control și monitorizare directă privind suprafața pe care se execută operațiile de dezinsecție, dezinfecție și deratizare;
k) creșterea eficienței acțiunii de igienizare a localității prin efectuarea acesteia de la exteriorul localității spre interior și într-o perioadă scurtă de tirnp, așa cum prevăd normele metodologice privind efectuarea acțiunii de deratizare a unei localități.
V. Descrierea activității care se va organiza prin  delegarea gestiunii
Serviciul de deratizare, dezinsecție și dezinfecție a orașului Borsec, este un serviciu public local, organizat, coordonat, reglementat,  condus,  monitorizat  și  controlat de autoritatea administrației publice locale.
Serviciul public de deratizare, dezinsecție și dezinfecție cuprinde următoarele activități: 
a)  cunoașterea zonei și a locului unde se execută dezinsecție, dezinfecție și deratizare; 
         b)  stabilirea vectorilor din zona unde se execută dezinsecție, dezinfecție și deratizare;

          c)  determinarea nivelului de infestare;d) stabilirea substanțelor și a concentrației pentru combaterea vectorilor din zona propusă pentru dezinsecție, dezinfecție și deratizare, astfel încât tratamentele aplicate în exterior să nu aibă remanența ridicată pentru că ele ajung foarte repede în apă și sol, unde persistă apoi ca elemente poluante, iar în interior tratamentele să fie cu remanența ridicată;
e) pregătirea afișelor de avertizare cu specificarea societății prestatoare, a produselor pesticide utilizate și data efectuării acțiunii;
        f)  stabilirea  modului  de  desfășurare  a  acțiunii  cu  informarea  operatorilor  asupra  execuției

lucrărilor de dezinsecție, dezinfecție și deratizare;

          g) anunțul la sediul U.A.T. Orașul Borsec cu programul de lucru: zona, data, ora și cine execută lucrarea.
                 Prin delegarea gestiunii serviciilor de dezinsecție, dezinfecție și deratizare, orașul Borsec are ca obiectiv îmbunătățirea condițiilor de viață ale cetățenilor prin:
a)         promovarea calității și eficienței acestor servicii;
b)         dezvoltarea durabilă a serviciilor;
c)         protecția mediului înconjurător;
     d)       verificarea periodică a zonelor, în vederea depistării vectorilor în locurile unde s-a executat dezinsecție, dezinfecție și deratizare;
e)       respectarea legislației în vigoare a ministerului sănătății, referitoare la normele de igienă și recomandările privind mediul de viață al populației.
VI. Modul de realizare al serviciului de dezinsecție, dezinfecție și deratizare prin delegarea gestiunii
Persoanele fizice, juridice și asociațiile de proprietari/locatari vor sesiza la primărie zonele și locul unde sunt focare de infestare cu insecte și rozătoare, urmând ca operatorii de dezinsecție, dezinfecție și deratizare să se deplaseze rapid la fața locului, verificând, potrivit specificului locului și a vectorilor, ce tratament trebuie să aplice pentru combaterea lor și să nu fie afectate apa, solul, precum și sănătatea publică.

Operatorii de dezinsecție, dezinfecție și deratizare vor verifica periodic în urma tratamentelor aplicate eficiența combaterii vectorilor. O eficiență scăzută se poate datora   pe de o parte, apariției vectorilor din habitate larvare netratate, iar pe de altă parte migrării adulților din zone învecinate sau ieșirii lor din locurile de adăpostire în care nu au avut de suferit din cauza tratamentelor spațiale, care se aplică sub formă de aerosoli reci, ceață caldă și momeli raticide.
Pentru fiecare din aceste trei tipuri de tratamente se va utiliza aparatura adecvată și produsele insecticide și raticide condiționate special pentru tipul respectiv de tratament.

Locurile pentru colectarea și depozitarea deșeurilor menajere sunt locurile unde există infestare cu insecte și rozătoare și sunt vizate ca focare de infestare,  iar operatorii  de deratizare, dezinsecție și dezinfecție trebuie să aplice tratament permanent, iar pe eticheta de avertizare se va scrie data când s-a executat ultimul tratament.

Operatorii de deratizare, dezinsecție și dezinfecție vor respecta normele legale referitoare la regimul pesticidelor la dezinsecție și deratizare și vor lua toate măsurile de prevenire a intoxicațiilor acute cu pesticide și de poluare a mediului.

Personalul care deservește mijloacele auto folosite pentru transportul substanțelor pesticide (insecticide și raticide) trebuie să fie instruit pentru efectuarea acestuia în condiții de siguranță, să dețină toate documentele de însoțire.
Pentru deplasare se vor folosi traseele cele mai scurte, cu cel mai redus risc pentru sănătatea populației și a mediului, care au fost aprobate de autoritățile competente.

Transportatorii trebuie să aibă dotarea tehnică și personal corespunzător pentru intervenție, în cazul unor defecțiuni sau accidente apărute în timpul transportului.

După terminarea lucrărilor de dezinsecție, dezinfecție și deratizare se vor amplasa afișe de avertizare asupra prezenței și substanțelor utilizate, asupra societății prestatoare și a datei prestării acțiunii, în locuri vizibile.
VII.  Motivele care justifică delegarea gestiunii serviciului de dezinfecție, dezinsecție și deratizare
1.     Motive de ordin legislativ
Legislația  în  domeniul  serviciilor  publice  de  dezinsecție,  dezinfecție  și  deratizare  este

reprezentată de:
   Legea nr. 101/2006(r) privind serviciului de salubrizare al localităților, cu modificările și completările ulterioare;
      Legea nr. 100/2016 privind concesiunile de lucrări şi concesiunile de servicii, cu modificările și completările ulterioare;
      Ordinul nr.82/09.03.2015. privind aprobarea Regulamentului cadru de salubrizare a localităților;
      Ordinului ANRSC nr. 111 /09.07.2007. privind aprobarea Caietului de sarcini-cadru al serviciului de salubrizare a localităţilor;
      Legea serviciilor comunitare de utilități publice nr. 51/2006(R), cu modificările și completările  ulterioare;
      Ordinul nr. 119/21.02.2014. pentru aprobarea Normelor de igienă și sănătate publică privind mediul de viață al populației.

Aceste acte normative creează posibilitatea ca administrațiile publice locale să demareze demersurile pentru acordarea gestiunii serviciului de dezinsecție, dezinfecție și deratizare a localităților, realizându-se astfel un mod unitar de organizare a serviciilor publice și totodată un control mai amănunțit menit să mărească eficiența și să scadă prețul acestora.
2.     Motive de ordin economico-financiar
Principalele  argumente  care  stau  la  baza  acordării  gestiunii  serviciului  de  dezinsecție, dezinfecție și deratizare pe domeniului public al orașului Borsec sunt următoarele:
      Personalul  și  organizarea  operatorului  de  dezinsecție,  dezinfecție  și  deratizare,  care  este încurajat  să  angajeze  personal  calificat  și  necalificat  pe  plan  local,  ceea  ce  va  duce  la  scăderea numărului de șomeri și, implicit, la o creștere a puterii de cumpărare în orașul Borsec.
      Raport optim între valoarea tarifelor și calitatea serviciilor.
      Posibilitatea de a obține tarife cât mai mici pentru o calitate ridicată, va permite să suplimenteze suprafața domeniului public pe care se va face dezinsecție, dezinfecție și deratizare, ceea ce înseamnă că va putea crește cantitatea de lucrări într-un buget comparabil.
3.     Motive legate de protecția mediului
      Dotarea cu utilaje noi și performante va duce la realizarea unui nivel scăzut de poluare a orașului. Astfel, viitorul operator de dezinsecție, dezinfecție și deratizare va trebui să facă dovada deținerii unui număr suficient de mașini și utilaje performante, cu care se vor putea realiza servicii de deratizare, dezinsecție și dezinfecție de calitate ridicată.
      Alegerea opțiunii gestiunii delegate asigură selectarea unui operator cu o mai mare experiență în domeniu, și care va putea gestiona activitatea în condițiile unui management performant al calității mediului.
4.     Motive de ordin social
      Comunitatea locală va beneficia de un număr mai mare de locuri de muncă deoarece prin criteriile de selecție sunt stimulați ofertanții care angajează forță de muncă locală.
      Prin creșterea nivelului calitativ al serviciilor, comunitatea locală va beneficia de o îmbunătățire a calității mediului și implicit a sănătății populației.
VIII.   Identificarea nevoilor de dezinsecție, dezinfecție și deratizare
1.        Utilizatorii / Beneficiari ai serviciilor de dezinsecție, dezinfecție și deratizare pe domeniul public al orașului Borsec se împart în:
          Casnici: persoane  fizice  și  asociații  de  locatari        sau  proprietari, locuitori ai orașului

Borsec.
          Agenți economici care îți desfășoară activitatea pe teritoriul orașului Borsec.
          Instituții publice cu sedii sau filiale în orașul Borsec.
U.A.T. Orașul Borsec are ca obiectiv realizarea unui serviciu de igienizare corect și de calitate prin operatorul ce va fi desemnat, scop în care, efectuează controlul și urmărește activitatea de dezinsecție, dezinfecție și deratizare executată.
2.        Instituții ale statului care au ca scop protejarea mediului, a sănătății și a populației:

Comisariatul Județean al Gărzii Naționale de Mediu - având ca atribuții urmărirea și controlul aplicării de către persoanele fizice și juridice a reglementărilor privind igenizarea periodică a punctelor gospodărești unde se adăpostesc insectele și rozătoarele, formând focare de infecție, dar și aplicarea de sancțiuni contravenționale pentru încălcările prevederilor actelor normative în domeniul protecției mediului;

Agenția  pentru  Protecția  Mediului  Harghita  -  printre  atribuțiile  căreia  se  regăsesc coordonarea și urmărirea stadiului de îndeplinire al obiectivelor din strategia de protecție a mediului;

Direcția de Sănătate Publică Harghita - are ca scop realizarea controlului de stat cu privire la respectarea condițiilor igienico-sanitare prevăzute de reglementările legale în domeniul sănătății publice;

Autoritatea Națională de Reglementare pentru Serviciile Comunitare –ANRSC – are ca scop reglementarea și monitorizarea, la nivel central, a activităților din domeniul serviciilor comunitare de utilități publice aflate în atribuțiile sale.
3.         Analiza nevoilor diferitelor grupuri  interesate.

În general, rozătoarele și insectele se numără printre obiectivele recunoscute ca fiind printre cele mai mari generatoare de impact și risc pentru mediu și sănătatea publică.

Din  acest  motiv,  grupurile  interesate  în  realizarea  activității  de  deratizare,  dezinsecție  și dezinfecție în orașul Borsec, au diverse nevoi, care vor fi analizate în cele ce urmează:
a.  Populația orașului Borsec are o serie de dorințe și nevoi, cum ar fi:
           să se plimbe și să se recreeze în zone curate fără insecte și rozătoare;
           să circule pe străzi curate;
           în perioada verii, în zilele toride, să se recreeze în zonele de agrement fără a purta grija

țânțarilor, rozătoarelor și a insectelor;
           evitarea transmiterii unor boli de la rozătoare și insecte către oameni și prevenirea răspândirii lor către populație.
b.  U.A.T. Orașul Borsec, are ca obiective/nevoi:
           îmbunătățirea condițiilor de viață ale cetățenilor prin promovarea calității și eficienței serviciilor publice de deratizare, dezinsecție și dezinfecție;
           dezvoltarea durabilă a unor servicii care sa asigure protecția mediului înconjurător;
           organizarea serviciilor publice de dezinsecție, dezinfecție și deratizare astfel încât să

satisfacă nevoile populației, ale instituțiilor publice și agenților economici;
           realizarea serviciului de dezinsecție, dezinfecție și deratizare de calitate, pe o suprafață

cât mai mare a domeniului public până la acoperirea întregului oraș, cu costuri minime.
c.   Toate instituțiile menționate mai sus: Garda de Mediu, Agenția Pentru Protecția Mediului, Autoritatea de Sănătate Publică, Autoritatea Națională de Reglementare pentru Serviciile Comunitare -A.N.R.S.C., sunt interesate de:
           îmbunătățirea calității vieții cetățenilor prin menținerea unui climat de igienă;
           protejarea mediului înconjurător;
           protecția stării de sănătate a locuitorilor orașului Borsec.
IX. Beneficiile acordării gestiunii delegate

       a.         Costul serviciilor
Prin delegarea gestiunii serviciului public de dezinsecție, dezinfecție și deratizare se va putea obține raportul optim între tarife mici și calitate ridicată a serviciilor.
       b.        Calitatea serviciilor

În contractul de delegare a gestiunii a serviciului  public se vor stabili  criterii  de performanță care vor înlesni evaluarea de către Primăria orașului Borsec a calității serviciilor realizate. În plus vor fi stabilite penalizări care vor motiva operatorul să efectueze lucrări de calitate.

Operatorul va aplica tratamentele necesare în timp util în zonele puternic infestate ori de câte ori este nevoie.

Operatorul de dezinsecție, dezinfecție și deratizare va prezenta personal specializat/ necalificat pentru desfășurarea în bune condiții a serviciului, instruirea acestuia intrând în obligațiile operatorului.
        Control și monitorizare directă și eficientă asupra modului în care este prestată activitatea de

dezinsecție, dezinfecție și deratizare.
        Feed-back eficient în ce privește relația beneficiar- prestator.
c.         Cantitatea serviciilor
Avantajul   delegării   serviciului   de   dezinsecție,   dezinfecție  și   deratizare   prin   selectarea ofertantului il constituie posibilitatea obținerii unor tarife cât mai mici pentru o calitate ridicată, ceea ce va putea permite U.A.T. Orașul Borsec să suplimenteze domeniul public pe care se va face dezinsecție, dezinfecție și deratizare, deci și cantitatea de lucrări.
Prin delegarea gestiunii serviciului public de dezinsecție, dezinfecție și deratizare vor fi create condițiile pentru creșteri intensive ale serviciului, prin creșterea frecvenței cu care se realizează aceste operații la nivelul orașului nostru.
X.        Procedura de delegare a gestiunii
  În conformitate cu prevederile art. 7, alin. (5) din Legea nr. 98/2016 privind achizițiile publice, cu modificările și completările ulterioare, delegarea gestiunii serviciilor de deratizare, dezinsecție și dezinfecție a orașului Borsec se va face prin achiziție directă de servicii.
         Operatorul selectat va beneficia de  dreptul de exclusivitate potrivit art. 20, alin. (2), lit. e) din Legea nr. 101/2006 a serviciului de salubrizare a localităților, republicată.
XI.      Durata estimată a contractului
Durata estimată a contractului este de 1 an, cu drept de prelungire cu acordul părților 
